Diari Oficial de la Generalitat Valenciana


Sumari del DOGV 8482, del 08-02-2019 (2019/865)

RESOLUCIÓ de 29 de gener de 2019, del director general de Relacions amb les Corts, per la qual es publica l'Acord entre el Servei Valencià d'Ocupació i Formació i la Mancomunitat de l'Interior Tierra del Vino per a la prestació conjunta de serveis d'intermediació laboral per mitjà de la instal·lació del servei AUTOSERVEF.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8482

Data del DOGV
:   08-02-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/865


Data del document
:   29-01-2019

Organisme emissor
:   Presidència de la Generalitat

Tipus de document
:   Resolució

RESOLUCIÓ de 29 de gener de 2019, del director general de Relacions amb les Corts, per la qual es publica l'Acord entre el Servei Valencià d'Ocupació i Formació i la Mancomunitat de l'Interior Tierra del Vino per a la prestació conjunta de serveis d'intermediació laboral per mitjà de la instal·lació del servei AUTOSERVEF. [2019/865]  
El Servei Valencià d'Ocupació i Formació i la Mancomunitat de l'Interior Tierra del Vino han subscrit, prèvia tramitació reglamentària, els dies 17 i 16 gener de 2019, respectivament, l'acord per a la prestació conjunta de serveis d'intermediació laboral per mitjà de la instal·lació del servei AUTOSERVEF, i de conformitat amb allò que preveu l'article 20 del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre, una vegada inscrit en el Registre de Convenis de la Generalitat amb data 29 de gener de 2019 i número 92/2019, procedeix la publicació en el Diari Oficial de la Generalitat Valenciana de l'acord esmentat, que figura com annex a aquesta resolució.  
  
València, 29 de gener de 2019.- El director general de Relacions amb les Corts: Antonio Torres Salvador.  
  
  
  
Acord de col·laboració entre el Servei Valencià d'Ocupació i Formació (SERVEF) i la Mancomunitat de l'Interior Tierra del Vino per a la prestació conjunta de serveis d'intermediació laboral per mitjà de la instal·lació del servei AUTOSERVEF  
  
Intervinents  
D'una part, Enric Nomdedéu i Biosca, director general del SERVEF, nomenat en virtut del Decret 115/2016, de 9 de setembre, del Consell, basant-se en el que disposa la Llei 5/1983, de 30 de desembre, del Consell, i d'acord amb les facultats que li confereix el Reglament d'Organització i Règim Jurídic del Servei Valencià d'Ocupació i Formació (SERVEF), aprovat pel Decret 194/2013, de 20 de desembre, del Consell i modificat pel Decret 161/2017, de 20 d'octubre, del Consell, en representació del Servei Valencià d'Ocupació i Formació, autoritzat per l'Acord del Consell de data 30 de novembre de 2018.  
  
I d'una altra part, Gabriel Mata González, com a president de la Mancomunitat de l'Interior Tierra del Vino, en representació d'aquesta, facultat expressament per a la firma d'aquest acord en virtut de l'article 17 dels Estatuts de la Mancomunitat, i de l'Acord adoptat pel Ple en la sessió celebrada el dia 26 de setembre de 2018.  
  
Actuant en l'exercici dels seus respectius càrrecs i en la representació que posseeixen, es reconeixen recíprocament capacitat per a formalitzar el present acord de col·laboració, convenen subscriure'l, i s'obliguen en els termes que aquest conté i prèviament,  
  
Manifesten  
Que la subscripció del present acord de col·laboració respon als principis que han de regir les relacions entre les administracions públiques i, en concret, el principi de cooperació recollit en l'article 3.1.k de la Llei 40/2015, d'1 d'octubre, de règim jurídic del sector públic.  
  
Que l'acord es formalitza segons els preceptes que conté el Decret 176/2014, de 10 d'octubre, del Consell, pel qual regula els convenis que subscriga la Generalitat i el seu registre.  
Que el SERVEF, com a organisme autònom adscrit a la Conselleria d'Economia Sostenible, Sectors Productius, Comerç i Treball té, entre altres, les competències de gestió i control de la intermediació en el mercat de treball, així com la promoció d'accions d'informació i orientació professional a favor de les persones desocupades.  
  
Que segons l'article 6.1 del Reglament d'Organització i del Règim Jurídic del Servei Valencià d'Ocupació i Formació (SERVEF), aprovat pel Decret 194/2013, de 20 de desembre, del Consell, i modificat pel Decret 161/2017, de 20 d'octubre, del Consell, correspon al SERVEF promoure la formalització d'acords i convenis de col·laboració i cooperació amb qualsevol persona jurídica, pública o privada, que tinga com a fi específic qualsevol qüestió sobre intermediació laboral, orientació laboral, formació professional i foment d'ajudes d'ocupació estable, a fi de coadjuvar al compliment de les seues competències.  
  
Que, a fi de prestar el servei de forma integral, i des d'una perspectiva geogràficament més pròxima a les persones usuàries, s'ha considerat oportú procedir a la instal·lació tant en ajuntaments, com en altres entitats locals com són les mancomunitats de municipis, de les províncies de València, Alacant i Castelló, del servei d'AUTOSERVEF, ferramenta instal·lada ja en els centres SERVEF d'ocupació, dirigida a facilitar a les persones usuàries que no disposen d'accés a la xarxa internet, els serveis del portal d'ocupació del SERVEF a la ciutadania, incrementant amb això l'eficàcia i l'eficiència en la gestió, a través d'una participació personalitzada de les persones usuàries, aportant major agilitat al compliment dels objectius proposats.  
  
Amb això es pretén promoure la cohesió territorial, disminuint els desequilibris actualment existents i afavorint la igualtat d'accés de la ciutadania de la Comunitat Valenciana als serveis públics.  
  
Que, en aquest sentit, es considera fonamental la implicació de les entitats locals, quant a prestar la col·laboració necessària, consistent en la utilització de les seues dependències per a la ubicació del nou servei d'AUTOSERVEF degudament dotades amb els elements i connexions necessaris per al seu correcte funcionament, possibilitant amb això l'accés al portal d'ocupació del SERVEF per part de les ciutadanes i els ciutadans.  
A la vista de tot això, ambdós parts formalitzen el present Acord basant-se en les següents  
  
Estipulacions  
  
Primera. Objecte  
El present acord té com a objecte la prestació de serveis d'intermediació laboral, facilitant i agilitzant la realització de tràmits, per mitjà de la instal·lació en les dependències de la Mancomunitat de l'Interior Tierra del Vino del sistema denominat AUTOSERVEF.  
  
Segona. Serveis d'intermediació  
L'esmentat sistema permet a la persona usuària realitzar nombrosos tràmits que habitualment es gestionen als centres SERVEF, de manera telemàtica, sense necessitat de desplaçament al mateix centre.  
Entre altres opcions, permet la consulta d'ofertes d'ocupació i cursos de formació, així com postular l'autocandidatura.  
Així mateix, l'AUTOSERVEF és capaç de generar certificats, el DARDE i gestionar les cites a les persones usuàries als centres SERVEF, facilitant i agilitzant aquests tràmits de manera en línia.  
El SERVEF incorporarà, de manera progressiva, altres funcionalitats a l'AUTOSERVEF, per tal que estiguen disponibles també als terminals desplegats a les entitats locals.  
  
Tercera. Obligacions del SERVEF  
El Servei Valencià d'Ocupació i Formació (SERVEF) es compromet a la instal·lació del sistema d'AUTOSERVEF en les dependències de la Mancomunitat de l'Interior Tierra del Vino, en els termes següents:  
  
1. La instal·lació d'un caixer AUTOSERVEF, que les seues dimensions aproximades en centímetres són 153 x 62 x 84 (alt, ample, profund), perfectament identificat, que s'ubicarà en el lloc indicat per la Mancomunitat, amb els requisits que s'estableixen en l'estipulació quarta.  
2. La formació inicial del personal designat per la Mancomunitat, encarregat d'atendre al públic usuari d'AUTOSERVEF, de manera que puguen solucionar les qüestions que plantegen les persones demandants que acudisquen a la Mancomunitat per a utilitzar aquest servei.  
3. La formació posterior de forma periòdica, per mitjà de sessions informatives, per als supòsits que s'introduïsquen noves prestacions o amb motiu de reciclatge del personal designat.  
4. La comunicació d'un telèfon de contacte per a la resolució de dubtes o problemes tècnics que sorgisquen en la utilització de l'AUTOSERVEF.  
5. El subministrament a la Mancomunitat del cartell senyalitzador del punt AUTOSERVEF.  
  
Quarta. Obligacions de la Mancomunitat  
Per la seua banda, la Mancomunitat de l'Interior Tierra del Vino es compromet a:  
1. Facilitar i adequar, si fora necessari, aquells elements que resulten imprescindibles per a la correcta instal·lació i funcionament dels equips AUTOSERVEF (connexió a internet, amplària de banda?).  
2. Efectuar el control de les persones usuàries que utilitzen l'esmentat servei, procurant que la seua ubicació quede prou protegida i que garantisca l'accés a persones amb diversitat funcional; en cas contrari, s'hauran d'adoptar les mesures necessàries per a adequar la zona dedicada a l'AUTOSERVEF a aquestes persones usuàries.  
3. Designarà el personal encarregat d'atendre les persones usuàries que sol·liciten informació sobre la manera d'utilitzar l'AUTOSERVEF, preferentment agents d'ocupació i desenvolupament local.  
4. Prestarà el servei AUTOSERVEF durant l'horari d'atenció al públic, que serà almenys, de 09.00 a 14.00 hores en dies laborables.  
5. Proveirà els necessaris consumibles i subministraments per al normal i correcte funcionament dels equips AUTOSERVEF (paper, tòner, consum elèctric?).  
6. Vetlarà pel correcte ús dels equips i serveis AUTOSERVEF.  
7. Designarà la persona responsable que, en col·laboració amb el SERVEF, coordinarà les tasques d'instal·lació i manteniment dels equips AUTOSERVEF.  
8. Informarà el SERVEF sobre la ubicació prevista per al caixer AUTOSERVEF, així com sobre qualsevol modificació posterior en aquesta, si n'hi haguera.  
9. Realitzarà difusió de les ferramentes complementàries a aquest servei d'AUTOSERVEF, en particular de l'aplicació per a dispositius mòbils, app GVA AutoServef, i de la pàgina web del SERVEF, en les quals s'ofereix, de manera addicional a les persones demandants, l'accés als esmentats serveis.  
  
Cinquena. Accés al servei  
A l'esmentat servei tindran accés, no sols les persones usuàries del terme municipal en què s'instal·len els punts AUTOSERVEF, sinó també les dels municipis limítrofs, i amb això s'evitaran desplaçaments innecessaris i costosos al centre SERVEF a què estan adscrits.  
  
Sisena. Manteniment dels equips  
Correspondrà al SERVEF el manteniment i reposició dels equips AUTOSERVEF, en la seua totalitat o en part, quan així ho aconsellen les circumstàncies tècniques o de funcionament.  
Queda exceptuat i, per tant, a càrrec de la Mancomunitat, qualsevol deteriorament en els equipaments citats que es poguera produir per causes diferents del seu normal ús i obsolescència (trencaments accidentals, vandalisme, robatori i qualsevol perjudici a causa de falta de diligència en l'atenció deguda dels equips).  
  
Setena. Col·laboració mútua  
Ambdues administracions es comprometen a mantindre els contactes i les col·laboracions necessàries que redunden en la millora del servei públic.  
  
Huitena. Efectivitat i duració  
Aquest acord es farà efectiu des de la data de la firma i la seua vigència s'estendrà per un període de quatre anys.  
En qualsevol moment abans de la finalització del termini previst en el paràgraf anterior, les parts signatàries podran acordar unànimement la seua pròrroga per un període de fins a quatre anys addicionals o la seua extinció.  
  
Novena. Comissió de Seguiment  
Es crea una comissió de seguiment com a òrgan mixt de seguiment i control de les actuacions que s'acorde, amb un règim de funcionament que es regirà per allò que es disposa en els articles 15 i concordants de la Llei 40/2015, d'1 d'octubre, del règim jurídic del sector públic, i que tindrà les facultats de coordinació, seguiment i valoració de les activitats derivades de l'acord, així com les de vigilància i control de l'execució d'aquest de conformitat amb allò que disposa l'article 49.f de la referida llei.  
La comissió de seguiment estarà formada per una representació paritària de dos membres de cada part, designats a l'efecte per cada entitat. Les persones representants del SERVEF seran designades per qui siga titular de la Subdirecció General d'Inserció Laboral, d'entre el personal de l'organisme.  
Es procurarà la presència equilibrada de dones i homes, en aplicació d'allò que preveu el II Pla d'igualtat de dones i homes de l'Administració de la Generalitat, aprovat per l'Acord de 10 de març de 2017, del Consell.  
Cal remetre una còpia dels actes, acords i informes d'aquesta comissió a la Subdirecció General d'Inserció Laboral del SERVEF, així com a l'entitat local firmant de l'acord.  
  
Deu. Causes d'extinció i resolució  
El present acord s'extingirà pel compliment de les actuacions que constitueixen el seu objecte o per incórrer en causa de resolució, d'acord amb el que disposa l'article 51 de la Llei 40/2015, d'1 d'octubre, de règim jurídic del sector públic.  
Seran causes de resolució:  
 1. La força major.  
 2. La impossibilitat sobrevinguda del compliment de l'objecte.  
 3. El mutu acord entre les parts, quan varien les circumstàncies que van motivar la instal·lació del punt AUTOSERVEF.  
 4. El transcurs del termini de duració de l'acord assenyalat en l'estipulació octava, quan hi haja denúncia de les parts.  
 5. La falta d'ús continuat del caixer durant més de noranta dies, sense que hi haja cap circumstància tècnica que ho impedisca.  
 6. La decisió judicial declaratòria de la nul·litat de l'acord.  
 7. L'incompliment de qualsevol de les obligacions i compromisos assumits per part d'algú dels firmants.  
Així mateix, serà d'aplicació el que estableix l'article 52 de l'esmentada Llei 40/2015, en relació amb els efectes de la resolució de l'acord.  
  
Onze. Recuperació dels equips  
Una vegada extingida la relació per qualssevol dels motius exposats en les estipulacions anteriors, el SERVEF recuperarà els equipaments AUTOSERVEF que s'hagueren instal·lat, sent del seu compte les pertinents despeses de transport i desplaçament que comporte la seua retirada.  
  
Dotze. Naturalesa jurídica i ordre jurisdiccional  
El present acord té naturalesa administrativa i el seu règim jurídic està determinat per les seues pròpies estipulacions, pels preceptes continguts en la Llei 40/2015, d'1 d'octubre, de règim jurídic del sector públic, per allò que estableix el Decret 176/2014, de 10 d'octubre, del Consell, pel qual regula els convenis que subscriga la Generalitat i el seu registre, i per la resta de normativa que li siga d'aplicació.  
Les qüestions litigioses que puguen sorgir en la seua execució se sotmetran a la jurisdicció contenciosa administrativa.  
  
Tretze. Repercussió econòmica  
L'aplicació i l'execució d'aquest conveni, inclosos tots els actes jurídics que pogueren dictar-se en execució o desenvolupament d'aquest, no podrà suposar obligacions econòmiques per a la Generalitat i, en tot cas, haurà de ser atesa amb els seus mitjans personals i materials.  
  
Catorze. Portal de transparència de la Generalitat  
El present acord de col·laboració es publicarà en el portal de transparència de la Generalitat Valenciana, GVA Oberta, d'acord amb el que es disposa en els articles 9.1.c i 10.1 de la Llei 2/2015, de 2 d'abril, de la Generalitat, de transparència, bon govern i participació ciutadana de la Comunitat Valenciana.  
I en prova de conformitat, ambdós parts firmen el present document.  
  
17 de gener de 2019  
Pel Servei Valencià d'Ocupació i Formació, el director general del SERVEF: Enric Nomdedéu i Biosca.  
  
16 de enero de 2019  
Per la Mancomunitat de l'Interior Tierra del Vino, el president: Gabriel Mata González.